इसके दो मिनट बाद तुषार खांडेकर ने गोल के ठीक सामने आसान सा मौका गंवाया. अगले मिनट में कप्तान राजपाल सिंह से मिले क्रास पर वह फिर सही निशाना लगाने से चूके. अतिरिक्त समय में कोई भी टीम गोल नहीं कर सकी. पहले हाफ में भारतीयों ने दबदबा बनाये रखा. भारत ने शुरूआती क्षणों में आसान मौका गंवाया जब शिवेंद्र गोल के सामने गेंद को पकड़ नहीं सके. भारत के लिये पहला गोल 19वें मिनट में सरवनजीत सिंह ने किया.